Source: http://www.bitnews.ro/poli-castiga-din-nou-la-bacau-tot-cu-3-goluri-avans-si-intra-in-sferturile-cupei-romaniei.html
Timestamp: 2019-01-20 16:47:45+00:00

Document:
Poli câștigă din nou la Bacău tot cu 3 goluri avans și intră în sferturile Cupei României | BitNews – Stiri la Minut
La două săptămâni și jumătate după ce s-a impus pe terenul nou-promovatei CSM Bacău în antepenultima etapă a turului în sezonul regular din Liga Națională, cu 23-26 la pauză 14-16, SCM Politehnica a învins din nou pe malurile Bistriței, în această seară în optimile de finală ale Cupei României, și tot la 3 goluri diferență: 24-27 (11-13). Însă deplasările din acest an încă nu s-au încheiat, ”violeții” încheind sezonul de toamnă miercuri de la ora 18 la Turda, cu eliminata Potaissa, la startul returului în campionat. Până atunci însă, tragerea la sorți a sferturilor, programată luni de la ora 11, ultim hop înaintea turneului Final4.
Finalistă a ediției anterioare a Cupei României, pierzând ultimul act pe terenul lui AHC Dobrogea Sud, deținătoare a trofeului care a fost eliminată astăzi din cursă la Chiajna, unde CSA Steaua s-a revanșat cu 27-24 (13-13) după semifinala pierdută în primăvară pe litoral, SCM Politehnica Timișoara s-a apropiat la un pas de o nouă prezență în Final4 grație succesului în deplasarea de la ora 17:30 în fief-ul antepenultimei clasate în Liga Națională, CSM Bacău, cu 10 înfrângeri în cele 13 etape ale turului.
Alb-violeții au intrat din nou în sferturi, în care și-au asigurat biletele de ieri și secund divizionarele CS Universitatea Craiova și CSM Vaslui, precum și bucureștenele CSM și Dinamo, iar astăzi și CSA Steaua București, CS Minaur Baia Mare, printr-un 34-28 (18-12) cu Dunărea Călărași, respectiv CSM Focșani 2007, învingătoare cu 32-27 (10-11) cu CS HC Buzău 2012. Cu alte cuvinte doar două formații care îi devansează pe timișoreni în clasamentul turului în Liga Națională, și anume bucureștenele CSM și Steaua, mai sunt în cursa pentru trofeul Cupei României.
Până acum, bănățenii au avut un culoar favorabil în competiția eliminatorie, dând piept cu HC Sibiu pe terenul secund divizionarei de pe Cibin iar cu băcăuanii astăzi în Moldova, asta în vreme ce optimile au propus nu mai puțin de 3 dueluri directe între formații din zona play-out în ierarhia elitei, Potaissa – CSM București, CSA Steaua – AHC Dobrogea Sud și Minaur – Dunărea Călărași.
Pe de altă parte, deși favoriți ai jocului eliminatoriu de la Bacău și la revenirea după numai 18 zile pe Bistrița, timișorenii s-au aliniat într-o nouă deplasare lungă spre finele unui încărcat sezon de toamnă cu destule probleme, ieșire în Moldova urmată celei de luni în București, unde cedau cu 22-20 fruntașei CSM la finele turului în campionat, dar și înaintea celei la Turda, de miercuri seară.
Poliștii au trecut însă cu bine peste ”buturuga mică” băcăuană, Marius Sadoveac – foto înscriind mai mult de jumătate din golurile alb-violeților, 15 din 27, completat de Filip Marjanovic și Vuk Milosevic cu câte 3 reușite, Fenici și Orbovic cu câte două respectiv pivotul veteran Irimescu și Cîmpan cu câte un gol.
CSM Bacău pierdea și joi seară în campionat tot cu 3 goluri diferență pe teren propriu, la finele turului, 23-26 (11-11) cu CSM Făgăraș, recent preluată de Adi Petrea.
Programul rundei inaugurale a returului în Liga Națională, de miercuri și joi, pe coloana clasamentelor.
The post Poli câștigă din nou la Bacău tot cu 3 goluri avans și intră în sferturile Cupei României appeared first on sporttim.ro.
Posted in Cupa Romaniei, Stiri Sport Tags: CSM Bacău - Poli Timișoara 24-27, Handbal, Liga Nationala, Sadoveac
« CSM CSU Oradea a învins Steaua, cu 92-83, şi a urcat pe primul loc!
Feurdean susține astăzi la Camera Deputaților reducerea vârstei de pensionare și a stagiului de cotizare în minerit și energie! »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM